**সাবা কমার জামান** (উর্দু: صبا قمر زمان) হলেন একজন পাকিস্তানি চলচ্চিত্র এবং টেলিভিশন অভিনেত্রী। তিনি পাকিস্তানের সবচেয়ে জনপ্রিয় এবং সর্বোচ্চ বেতনভোগী অভিনেত্রীদের মধ্যে একজন। তিনি 'লাক্স স্টাইল অ্যাওয়ার্ডস', 'নিগার পুরস্কার' এবং 'হাম অ্যাওয়ার্ডস' পেয়েছেন।

সাবা কমর *ম্যাঁ অওরত হুঁ* (২০০৫) নামে টেলিভিশন ধারাবাহিকে একটি চরিত্রে অভিনয়ের মধ্য দিয়ে অভিনয় জীবন শুরু করেন।

প্রারম্ভিক জীবন এবং কর্মজীবন
----------------------------

হায়দ্রাবাদে জন্মগ্রহণ, গুজরানওয়ালাতে বেড়ে ওঠা সাবার কমর আরও পড়াশোনা করার জন্য লাহোরে এসেছিলেন। লাহোরে পিটিভি হোম-এর টিভি সিরিজ 'ম্যাঁ অওরত হুঁ'তে অভিনয়ের মধ্য দিয়ে সাবা কমর অভিনয় শুরু করেন। তিনি ২৩ জুলাই ২০১১ তারিখে 'টিঙ্কে' তে তার অভিনয়ের জন্য ১৬ তম বার্ষিক পিটিভি পুরস্কারে সর্বজনীন ও জুরি পছন্দ বিভাগে সেরা টিভি অভিনেত্রী হিসেবে পিটিভি অ্যাওয়ার্ড জিতেছিলেন। এই পিটিভি হোম এর সামাজিক নাটকগুলির একটি 'বিনতে আদম'-এ তিনি অভিনয় করেন। ধারাবাহিকটিতে তার ভূমিকা তিনি দরিদ্র পরিবারের একজন যুবককে ভালোবাসেন এবং তার নিষ্ঠুর পিতার ইচ্ছার বিরুদ্ধে তাকে বিয়ে করেন। বিনতে আদম একটি প্রধান সমালোচনামূলক এবং বাণিজ্যিক ভাবে সফল ছিলো তবে, সমালোচকেরা মনে করেন যে তার ভূমিকাটি একটি অভিনেত্রী দৃষ্টিকোণ থেকে সীমিত ছিল। 'দাস্তা'-এর সুরাইয়া চরিত্রে তার অভিনয়ের জন্য তিনি 'পাকিস্তান মিডিয়া অ্যাওয়ার্ডস' (২০১০) -এ সেরা টিভি অভিনেত্রী ট্রফি জিতেছিলেন এবং ১৬ তম বার্ষিক পিটিভি অ্যাওয়ার্ডে তিনি সর্বজনীন ও জুরি পছন্দ বিভাগে সেরা টিভি অভিনেত্রী ট্রফি লাভ করেছিলেন (২০১১)। 'তেরা প্যায়ার নেহি ভুলে' তে তার ভূমিকার জন্য তিনি ১৭তম বার্ষিক পিটিভি অ্যাওয়ার্ডস (২০১২)-এ শ্রেষ্ঠ অভিনেত্রী পুরস্কার লাভ করেন।

২০১৫ সালে, তিনি সারমাদ খুসাট পরিচালিত প্রথম চলচ্চিত্র 'মান্টো'তে অভিনয় করেন। তিনি 'লাহোর সে আগে' (২০১৬) চলচ্চিত্রে তারা আহমেদ চরিত্রে অভিনয় করে প্রশংসিত হয়েছিলেন। তিনি ভারতীয় চলচ্চিত্র শিল্পে, সকেত চৌধুরীর চলচ্চিত্র 'হিন্দি মিডিয়াম'-এ ইরফান খানের বিপরীতে অভিনয় করেন।

অভিনীত চলচ্চিত্রসমূহ
--------------------

| বছর | শিরোনাম | চরিত্র | মন্তব্য |
| --- | --- | --- | --- |
| ২০১৫ | *মান্টো* | নূর জেহান | প্রথম চলচ্চিত্র |
| ২০১৬ | *লাহোর সে আগে* | তারা আহমেদ |  |
| *৮৯৬৯* | মোতিয়া |  |
| ২০১৭ | *হিন্দি মিডিয়াম* | মীতা বাত্রা | ভারতীয় চলচ্চিত্র |
| ২০২২ | *ঘাবরানা নেহি হ্যায়* | জুবেদা |  |
| *কামলি* | হিনা |  |

তথ্যসূত্র
---------

1. ↑  "Fact check: 20 famous celebrities and their real names"। *ARY News* (ইংরেজি ভাষায়)। ২০১৮-০৮-২১। ২০১৯-০৩-৩১ তারিখে মূল থেকে আর্কাইভ করা। সংগ্রহের তারিখ ২০২০-০৩-২০।
2. ↑  "5 Pakistani actresses we'd love to see on the big screen"। Express Tribune। ফেব্রুয়ারি ১৭, ২০১৫। সংগ্রহের তারিখ ২০১৮-০১-১৭।
3. 1 2  "16th PTV Awards ceremony honours artists"। Pakistan Today। ২০১১-০৭-২৪। সংগ্রহের তারিখ ২০১৮-০১-১৭।
4. 1 2  "First person: Scent of a woman"। এপ্রিল ২১, ২০১৩।
5. ↑  "Must watch: Literary genius Manto comes to life in much-awaited biopic"। Dawn News। আগস্ট ৭, ২০১৫।
6. ↑  "MOVIE REVIEW: Lahore Se Aagey"। Samaa TV। নভেম্বর ১২, ২০১৬।
7. ↑  Staff, Images (১৩ এপ্রিল ২০১৭)। "You can't judge someone's capabilities based on the language they know, shares Saba Qamar"। *dawn.com*। সংগ্রহের তারিখ ৬ আগস্ট ২০১৭।
8. ↑  "Saba Qamar wraps up shooting of new movie"। *BOL News* (ইংরেজি ভাষায়)। ২০২১-০২-১৬। ২০২১-০৯-২৯ তারিখে মূল থেকে আর্কাইভ করা। সংগ্রহের তারিখ ২০২১-০৯-২৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
9. ↑  "It's a wrap for Kamli"। *www.thenews.com.pk* (ইংরেজি ভাষায়)। সংগ্রহের তারিখ ২০২১-০৯-২৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **সাবা কমর** সংক্রান্ত মিডিয়া রয়েছে।

* ইন্টারনেট মুভি ডেটাবেজে সাবা কমর (ইংরেজি)
* রটেন টম্যাটোসে সাবা কমর (ইংরেজি)

* ইন্সটাগ্রামে সাবা কমর